A la vegada, el José nega que Serveis Socials l'hagi atès a ell i a d'altres famílies. "Vam anar a l'Ajuntament i no ens van deixar passar", assegura, per després afirmar que ell està disposat a pagar la llum i l'aigua si així ho accepten les companyies subministradores, de la mateixa manera que la resta de famílies. Aquest divendres, mentre ha durat el dispositiu per tallar els serveis, les famílies no han pogut sortir dels seus pisos: "no entenem aquesta pressió quan l'únic que demanem és una solució personal per a cada cas".